ਮੀਨਾ ਟੋਲੂ
ਮੀਨਾ ਟੋਲੂ ਇੱਕ ਮਾਲਟੀਜ਼ ਕਾਰਕੁੰਨ ਹੈ, ਜੋ ਐਲ.ਜੀ.ਬੀ.ਟੀ.ਕਿਉ.ਆਈ.ਏ ਦੀ ਸਮਰਥਕ ਹੈ ਅਤੇ ਇੱਕ ਗ੍ਰੀਨ ਕਾਰਕੁੰਨ ਹੈ। ਜਿਸ ਨੇ ਯੂਰਪ ਵਿੱਚ ਟਰਾਂਸਜੈਂਡਰ ਅਧਿਕਾਰਾਂ ਅਤੇ ਲਿੰਗ ਸਮਾਨਤਾ ਬਾਰੇ ਜਾਗਰੂਕਤਾ ਲਈ ਪ੍ਰਚਾਰ ਕੀਤਾ ਹੈ। ਉਹ ਮਾਲਟਾ ਵਿੱਚ 2019 ਦੀ ਯੂਰਪੀ ਸੰਸਦ ਦੀ ਚੋਣ ਲੜ੍ਹ ਰਹੀ ਹੈ।

ਮੁੱਢਲਾ ਜੀਵਨ 
ਟੋਲੂ ਅਤੇ ਉਨ੍ਹਾਂ ਦੀ ਜੁੜਵਾਂ ਭੈਣ ਲੂਈਸਾ ਟੋਲੂ ਦਾ ਜਨਮ 31 ਅਗਸਤ 1991 ਨੂੰ ਹੋਇਆ ਸੀ। ਇਕੱਠੇ ਮਿਲ ਕੇ ਉਨ੍ਹਾਂ ਨੇ 2010 ਵਿੱਚ ਮਾਲਟੀਅਨ ਸਟੂਡੈਂਟ ਆਰਗੇਨਾਈਜ਼ੇਸ਼ਨ 'ਵੇਅ''' ਦੀ ਸਥਾਪਨਾ ਕੀਤੀ। ਟੋਲੂ ਦੇ ਪਿਤਾ ਜੀਆਨਕਾਰਲੋ ਟੋਲੂ ਇੱਕ ਮਾਲਟੀਜ਼ ਖਿਡਾਰੀ ਹਨ, ਜਿਸ ਨੇ 2004 'ਚ ਗੇਂਦਬਾਜ਼ੀ ਵਿੱਚ ਗਿੰਨੀਜ਼ ਵਰਲਡ ਰਿਕਾਰਡ ਦਰਜ਼ ਕੀਤਾ ਅਤੇ ਯੂਰਪੀਅਨ ਸੀਨੀਅਰ ਬੌਲਿੰਗ ਚੈਂਪੀਅਨਸ਼ਿਪ ਅਤੇ ਸੀਨੀਅਰ ਵਿਸ਼ਵ ਕੱਪ 'ਤੇ ਮਾਲਟਾ ਦੀ ਪ੍ਰਤੀਨਿਧਤਾ ਕੀਤੀ।

ਟੋਲੂ ਨੇ 2014 ਵਿੱਚ ਮਾਲਟਾ ਯੂਨੀਵਰਸਿਟੀ ਤੋਂ ਬੈਚਲਰ ਆਫ ਕਮਿਊਨੀਕੇਸ਼ਨਜ਼ (ਆਨਰਜ਼) ਪਾਸ ਕੀਤੀ। ਉਨ੍ਹਾਂ ਦੇ ਖੋਜ ਨਿਬੰਧ ਪ੍ਰੋਜੈਕਟ ਵਿੱਚ LGBT ਯੰਗ ਅਡਲਟ (YA) ਦਰਸ਼ਕਾਂ ਤੱਕ ਪਹੁੰਚਣ ਲਈ ਇੱਕ ਕਾਮਿਕ ਦੀ ਰਚਨਾ ਸ਼ਾਮਲ ਹੈ। ਕਾਮਿਕ ਦਾ ਉਦੇਸ਼ ਮਾਲਟੀਜ਼ ਦਰਸ਼ਕਾਂ ਲਈ ਸੀ, ਜਿੱਥੇ ਇਸ ਕਿਸਮ ਦਾ ਸਾਹਿਤ ਸੀਮਤ ਹੈ। ਮੀਨਾ ਨੂੰ ਰੂਥ ਬਾਲਡਾਚਿਨੋ, ਇੱਕ LGBTQIA+ ਕਾਰਕੁਨ ਦੁਆਰਾ ਇੱਕ ਵਕੀਲ ਬਣਨ ਲਈ ਪ੍ਰੇਰਿਤ ਕੀਤਾ ਗਿਆ ਸੀ, ਜੋ LGBTQIA+ ਸਥਾਨਾਂ ਵਿੱਚ ਨੌਜਵਾਨਾਂ ਦੀ ਆਵਾਜ਼ ਦੇ ਮੁੱਲ ਨੂੰ ਪਛਾਣਦੀ ਹੈ ਅਤੇ ਗਲੋਬਲ LGBTQIA+ ਭਾਈਚਾਰੇ ਲਈ ਰੋਜ਼ਾਨਾ ਲੜਦੀ ਹੈ।

ਆਪਣੇ ਖਾਲੀ ਸਮੇਂ ਵਿੱਚ, ਮੀਨਾ ਦੋਸਤਾਂ ਅਤੇ ਸਾਥੀ ਕਾਰਕੁਨਾਂ ਨਾਲ ਸਕੈਚਿੰਗ, ਫੋਟੋਗ੍ਰਾਫੀ, ਖੇਡਾਂ ਅਤੇ ਵਿਰੋਧ ਪ੍ਰਦਰਸ਼ਨਾਂ ਵਿੱਚ ਹਿੱਸਾ ਲੈਣ ਦਾ ਆਨੰਦ ਮਾਣਦੀ ਹੈ।

 ਸਰਗਰਮੀ ਅਤੇ ਕੈਰੀਅਰ 

 ਐਲ.ਜੀ.ਬੀ.ਟੀ.ਕਿਉ.ਆਈ. ਸਰਗਰਮੀ 
ਟੋਲੂ ਨੇ ਮਾਲਟਾ ਦੀ ਯੂਨੀਵਰਸਿਟੀ ਵਿਖੇ 'ਵੀ ਆਰ' (ਐਲ.ਜੀ ਟੀ.ਬੀ.ਕਿਉ.ਆਈ. ਨੌਜਵਾਨ ਅਤੇ ਵਿਦਿਆਰਥੀ ਸੰਗਠਨ) ਦੀ ਸਥਾਪਨਾ ਤੋਂ ਸ਼ੁਰੂ ਕਰਦੇ ਹੋਏ, 2010 ਵਿੱਚ ਐਲ.ਜੀ.ਬੀ.ਟੀ.ਕਿਉ.ਆਈ.ਏ. ਦੇ ਹੱਕਾਂ ਲਈ ਵਕਾਲਤ ਕਰਨਾ ਸ਼ੁਰੂ ਕੀਤਾ।

2014 ਤੋਂ 2015 ਤੱਕ ਟੋਲੂ ਇੱਕ ਬੋਰਡ ਮੈਂਬਰ ਅਤੇ ਆਈ.ਜੀ.ਐੱਲ.ਵਾਈ.ਓ. ਦੀ ਸਹਿ-ਚੇਅਰਮੈਨ ਸੀ ਅਤੇ 2016 ਅਤੇ 2017 ਦੌਰਾਨ ਯੂਰਪੀ ਸਲਾਹਕਾਰ ਪ੍ਰੀਸ਼ਦ ਯੂਥ (ਸੀ.ਸੀ.ਜੇ.) ਦੀ ਕੌਂਸਲ ਲਈ ਆਈ.ਜੀ.ਐੱਲ.ਵਾਈ.ਓ. ਦੀ ਉਮੀਦਵਾਰ ਸੀ। ਉਹ ਯੂਥ ਦੇ ਸਲਾਹਕਾਰ ਪ੍ਰੀਸ਼ਦ ਲਈ ਚੁਣੀ ਗਈ ਸੀ, ਜਿੱਥੇ ਉਸ ਨੇ ਮਾਨਸਿਕ ਸਿਹਤ ਦੇ ਵਿਭਾਗਾਂ, ਪ੍ਰਤੀਕਰਮ ਅਤੇ 'ਨੋ ਹੇਟ' ਤੇ ਕੰਮ ਕੀਤਾ। 2015 ਵਿੱਚ ਟੋਲੂ ਨੇ ਟੀ.ਜੀ.ਈ.ਯੂ. ਦੀ ਟਰਾਂਸਜੈਂਡਰ ਯੂਰਪ ਦੇ ਸੰਚਾਰ ਅਧਿਕਾਰੀ ਵਜੋਂ ਸਟਾਫ ਟੀਮ ਵਿੱਚ ਸ਼ਾਮਲ ਹੋਈ। 

2016 ਵਿੱਚ ਟੋਲੂ ਨੇ ਕੈਨੇਡਾ ਦੇ ਓਟਾਵਾ ਵਿਖੇ ਇੱਕ ਯੰਗ ਵਰਲਡ ਸੰਮੇਲਨ ਵਿੱਚ ਮਾਲਟਾ ਦੀ ਪ੍ਰਤੀਨਿਧਤਾ ਕੀਤੀ। ਉਸਨੇ ਟਰਾਂਸ ਲੋਕਾਂ ਦੇ ਅਧਿਕਾਰਾਂ 'ਤੇ ਇੱਕ ਭਾਸ਼ਣ ਦਿੱਤਾ ਅਤੇ ਲਿੰਗ ਸਮਾਨਤਾ ਬਾਰੇ ਪੈਨਲ ਦੀ ਮੈਂਬਰ ਰਹੀ। ਟੋਲੂ ਨੇ ਚੁਣੌਤੀਪੂਰਨ ਲਿੰਗੀ ਰਵਾਇਤਾਂ, ਲਿੰਗ-ਨਿਰਪੱਖ ਸਰਵਨਾਂਵਾਂ ਬਾਰੇ ਗੱਲ ਕੀਤੀ ਅਤੇ ਲਿੰਗਕ ਸਮਾਨਤਾ ਦੀ ਲੋੜ 'ਤੇ ਜ਼ੋਰ ਦਿੱਤਾ, ਜਿਸ ਵਿੱਚ ਟਰਾਂਸਜੈਂਡਰ ਅਤੇ ਲਿੰਗ-ਗੈਰ-ਅਨੁਕੂਲ ਲੋਕ ਸ਼ਾਮਿਲ ਸਨ।

2018 ਵਿੱਚ ਮੀਨਾ ਟੋਲੂ 'ਵੀਮਨ ਡੇਲੀਵਰ ਯੰਗ ਲੀਡਰਜ਼ ਪ੍ਰੋਗਰਾਮ' ਵਿੱਚ ਸ਼ਾਮਿਲ ਹੋਈ, ਜੋ ਇੱਕ ਵਿਸ਼ਵਵਿਆਪੀ ਵਕਾਲਤ ਪ੍ਰੋਗਰਾਮ ਹੈ, ਜਿਸ ਵਿੱਚ ਯੁਵਾ ਵਰਕਰਾਂ ਨੂੰ ਲਿੰਗ ਬਰਾਬਰਤਾ ਅਤੇ ਔਰਤਾਂ ਦੇ ਅਧਿਕਾਰਾਂ ਲਈ ਕੰਮ ਕਰਨ ਲਈ ਉਤਸ਼ਾਹਿਤ ਕੀਤਾ ਜਾਂਦਾ ਹੈ। ਉਸਨੇ ਮਾਲਟਾ ਪਰੇਡ 2018 ਦੇ ਪ੍ਰਾਇਡ ਹਫਤੇ ਪ੍ਰੋਗਰਾਮ ਵਿੱਚ ਸ਼ਾਮਿਲ ਹੋ ਕੇ ਮਾਲਟਾ ਵਿੱਚ ਸਥਾਨਕ ਸਰਗਰਮੀਆਂ ਨੂੰ ਮੁੜ ਸ਼ੁਰੂ ਕੀਤਾ। ਅਗਸਤ 2018 ਵਿੱਚ, ਟੋਲੂ ਸਟਾਕਹੋਮ ਵਿੱਚ ਆਯੋਜਿਤ ਯੂਰੋ ਪ੍ਰਾਇਡ ਵਿੱਚ ਮਨੁੱਖੀ ਅਧਿਕਾਰ ਕਾਨਫਰੰਸ ਵਿੱਚ ਸ਼ਾਮਿਲ ਹੋਈ।

 ਵਾਤਾਵਰਣ ਸਰਗਰਮਤਾ 
2015 ਵਿੱਚ ਟੋਲੂ ਨੇ ਮਾਲਟਾ ਵਿੱਚ ਵਾਤਾਵਰਨ ਦੀ ਐੱਨ.ਜੀ.ਓ ਬਰਡਲਾਈਫ ਮਾਲਟਾ ਲਈ ਕੌਮੀ ਜਨਮਤਮਤ ਮੁਹਿੰਮ ਸ਼ੂਟ - ਸਪ੍ਰਿੰਗ ਹੰਟਿੰਗ ਆਉਟ ਆਯੋਜਿਤ ਕੀਤੀ, ਜਿਸਦਾ ਉਦੇਸ਼ ਮਾਲਟਾ ਵਿੱਚ ਬਸੰਤ ਰੁੱਤੀ ਪੰਛੀਆਂ ਦੇ ਸ਼ਿਕਾਰ ਕਰਨ 'ਟੇ ਰੋਕ ਲਗਾਉਣਾ ਸੀ। ਵੋਟ ਦਾ ਨਤੀਜਾ 2,220 ਵੋਟਾਂ ਨਾਲ ਜੇੱਸ ਕੰਪੇਨ ਲਈ ਛੋਟੀ ਜਿੱਤ ਸੀ।

 ਸਨਮਾਨ 
ਮੀਨਾ ਟੋਲੂ ਨੂੰ ਮਾਲਟਾ, 2014 ਵਿੱਚ ਪਹਿਲੇ ਐਲ.ਜੀ.ਬੀ.ਟੀ.ਕਿਉ.ਆਈ.ਏ. ਕਮਿਊਨਿਟੀ ਅਵਾਰਡ ਵਿੱਚ ਵਿਦਿਆਰਥੀ ਪੁਰਸਕਾਰ ਲਈ ਨਾਮਜ਼ਦ ਕੀਤਾ ਗਿਆ ਸੀ, ਉਸਦੀ ਜੁੜਵਾਂ ਭੈਣ ਲੁਈਸਾ ਟੋਲੂ ਨੂੰ ਵੀ ਉਹੀ ਪੁਰਸਕਾਰ ਦਿੱਤਾ ਗਿਆ। ਉਸੇ ਸਾਲ ਉਨ੍ਹਾਂ ਨੂੰ ਯੂਨੀਵਰਸਿਟੀ ਵਿਦਿਆਰਥੀ ਕੌਂਸਲ (ਕੇ.ਐਸ.ਯੂ) ਦੁਆਰਾ ਮਾਲਟਾ ਯੂਨੀਵਰਸਿਟੀ ਵਿੱਚ ਇੱਕ ਵਿਦਿਆਰਥੀ ਵਜੋਂ ਕੋਕਾ ਐਟਿਵ'' ਪ੍ਰਦਾਨ ਕੀਤਾ ਗਿਆ ਸੀ ਅਤੇ ਉਨ੍ਹਾਂ ਨੂੰ ਜੇ.ਸੀ.ਆਈ. ਮਾਲਟਾ ਯੰਗ ਲੀਡਰ ਐਵਾਰਡ ਲਈ ਵੀ ਨਾਮਜ਼ਦ ਕੀਤਾ ਗਿਆ ਸੀ।

ਹਵਾਲੇ 

ਟਰਾਂਸਜੈਂਡਰ
ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ
ਜ਼ਿੰਦਾ ਲੋਕ
ਜਨਮ 1991
ਐਲਜੀਬੀਟੀ
ਐਲਜੀਬੀਟੀ ਵਰਗ